PATVIRTINTA Alytaus r. Simno specialiosios mokyklos direktoriaus 2016 m. gruodžio 14 d. įsakymu Nr. V1-96(1.6)

**ALYTAUS R. SIMNO SPECIALIOSIOS MOKYKLOS   
MOKINIŲ PRIĖMIMO Į BENDRABUTĮ   
TVARKOS APRAŠAS**

**I. BENDROSIOS NUOSTATOS**

1. Priėmimo į Alytaus rajono Simno specialiosios mokyklos (toliau – mokykla) bendrabutį tvarkos aprašas (toliau – aprašas) nustato mokinių priėmimo į bendrabutį sąlygas, apgyvendinimo ir gyvenimo jame tvarką.

2. Mokinių gyvenimą bendrabutyje reglamentuoja Bendrabučio vidaus tvarkos taisyklės, kurias mokyklos tarybai pritarus tvirtina mokyklos vadovas.

3. Mokyklos mokinių gyvenimo mokyklos bendrabutyje išlaidos apmokamos iš valstybės biudžeto.   
 4. Už mokinių priėmimo į mokyklos bendrabutį tvarkos laikymąsi atsako mokyklos direktorius.

**II. MOKINIŲ PRIĖMIMAS**

5. Mokiniai bendrabutyje apgyvendinami direktoriaus įsakymu, suderinus su mokyklos taryba.  
 6. Pirmumo teisę gyventi bendrabutyje turi mokiniai, kurie:

6.1. nuo 6 iki 21 metų amžiaus.

6.2. dėl turimų sutrikimų negali kasdien atvykti į mokyklą (negali savarankiškai vaikščioti, dėl didelių sutrikimų yra nesaugūs gatvėje);

6.3. gyvena kaimo vietovėje didesniu nei 3 kilometrų atstumu nuo mokyklos;

6.4. yra iš socialiai remtinų šeimų;

6.5. patiria šeimose fizinį ar psichologinį smurtą.

7. Mokiniai, turintys didelių ir labai didelių specialiųjų ugdymosi poreikių, per mokslo metus gali gyventi mokyklos bendrabutyje. Poilsio, švenčių dienomis ir atostogų metu mokiniai bendrabutyje negyvena.

8. Pageidaujančio apsigyventi mokyklos bendrabutyje vienas iš mokinio tėvų (globėjų, rūpintojų) mokyklos direktoriui pateikia prašymą, jame nurodydamas šio pageidavimo motyvus bei pateikia pagrindžiančius dokumentus.

9. Esant bendrabutyje laisvų vietų, mokiniai apgyvendinami atsižvelgiant į šeimos materialinę padėtį bei kitas svarbias šeimynines aplinkybes.

10. Mokiniams, gyvenantiems šeimose, bendrabutis gali būti suteiktas atostogų metu, pateikus visus nurodytus 8 punkte dokumentus bei atsižvelgiant į svarbias šeimynines aplinkybes, dėl kurių mokinys turi būti apgyvendinamas bendrabutyje.

**III. APGYVENDINIMAS IR GYVENIMAS BENDRABUTYJE**

11. Dėl apgyvendinimo bendrabutyje sudaroma sutartis, kurioje nurodomos sutarties šalys, jų teisės ir įsipareigojimai, atsakomybė, sutarties terminas, nutraukimo pagrindai, prireikus ir kt. Sutartis registruojama mokykloje, registracijos žurnale. Už sutarčių sudarymą atsakingas socialinis pedagogas, kuruojantis bendrabučio veiklą.

12. Už bendrabučio veiklą atsako mokyklos, prie kurios steigiamas bendrabutis, direktorius.

13. Mokykla užtikrina, kad mokiniams būtų sudarytos tinkamos gyvenimo, mokymosi ir poilsio sąlygos bendrabutyje (aprūpinama bendrabutį baldais ir kitu būtinu inventoriumi).

14. Pastebėjus apie bendrabutyje gyvenančio vaiko šeimą, galimai stokojančią socialinių įgūdžių ir vaiko su tėvais bendravimo problemas, nedelsiant informuoti miesto vaiko teisių apsaugos skyriaus specialistus siekiant užtikrinti vaikui ir šeimai reikalingą pagalbą.

15. Apsigyvenę mokyklos bendrabutyje mokiniai pasirašytinai supažindinami su bendrabučio vidaus tvarkos taisyklėmis.

16. Mokiniai, nesilaikantys bendrabučio vidaus tvarkos taisyklių ar padarę materialinę žalą bendrabučio patalpoms, įrenginiams, baldams ar inventoriui, atsako įstatymų ir kitų teisės aktų nustatyta tvarka.

17. Bendrabutį rekonstruojant, remontuojant ar dėl kitų svarbių priežasčių mokiniai mokyklos vadovo sprendimu gali būti perkeliami į kitas gyvenamąsias patalpas, nebloginant gyvenimo sąlygų.

\_\_\_\_\_\_\_\_\_\_\_\_\_\_\_\_\_\_\_